Diari Oficial de la Generalitat Valenciana


Sumari del DOGV 3908, del 02-01-2001 (2000/10149)

ORDRE de 14 de novembre de 2000, de la Conselleria de Cultura i Educació, per la qual s'atribuïx la denominació específica d'Ausiàs March a l'Institut d'Educació Secundària número 3 de Manises.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3908

Data del DOGV
:   02-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/10992


Data del document
:   14-11-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Manises
    * ensenyament secundari

ORDRE de 14 de novembre de 2000, de la Conselleria de Cultura i Educació, per la qual s'atribuïx la denominació específica d'Ausiàs March a l'Institut d'Educació Secundària número 3 de Manises. [2000/M10163]
  
El Consell Escolar de l'Institut d'Educació Secundària número 3 de Manises va aprovar, en la sessió celebrada el 17 de gener de 2000, sol·licitar per al mencionat centre la denominació específica d'Ausiàs March. Esta proposta fou aprovada pel Consell Escolar Municipal en sessió celebrada el dia 22 de març de 2000, i disposa de l'informe favorable de la Inspecció Educativa de la Direcció Territorial de Cultura i Educació de València.
  
Ausiàs March (1397-1459), fill de poetes i cavallers, va nàixer probablement a Gandia. De la seua obra escrita ens han arribat 128 composicions, de les quals cal ressaltar: els Cants d'amor, Cants de mort i el Cant Espiritual. La seua poesia, culta i passional, es pot considerar com l'exemple més original d'evolució literària: el pensament feudal, hermètic i inalterable, dóna pas al pensament burgés, humanista, molt més fresc, imaginatiu i obert.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.2 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana, de 8 de setembre, establix que una vegada creat l'institut, el consell escolar podrà proposar a la citada conselleria la denominació específica, després de l'informe previ favorable del Consell Escolar Municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica d'Ausiàs March a l'Institut d'Educació Secundària núm. 3 de Manises, codi 96800875.
  
Disposició addicional
  
La dita disposició s'inscriurà en el Registre de Centres Docents de la Comunitat Valenciana.
  
Disposicions finals
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, s'hi podrà presentar, potestativament, recurs de reposició o bé plantejar directament recurs contenciós administratiu, en els terminis i davant dels òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura i Educació en el termini d'un mes comptador a partir de l'endemà de la seua publicació.
  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació.
  
València, 14 de novembre de 2000
  
El conseller de Cultura i Educació,
  
MANUEL TARANCÓN FANDOS